ΓΡΑΠΤΗ ΕΡΩΤΗΣΗ E-2653/01

υποβολή: Frank Vanhecke (TDI) προς την Επιτροπή

(1 Οκτωβρίου 2001)

Θέμα: Η καταπολέμηση της τρομοκρατίας

Ως αντίδραση στην άνοδο της τρομοκρατίας στην Ευρώπη και ολόκληρο τον κόσμο, ειδικότερα δε μετά από τις πρόσφατες επιθέσεις στις ΗΠΑ, το Κοινοβούλιο, η Επιτροπή και το Συμβούλιο εξέφρασαν την πρόθεσή τους να εγκρίνουν βραχυπρόθεσμα νέα νομοθετικά μέτρα για την καταπολέμηση της τρομοκρατίας.

Το νομικό οπλοστάσιο που διαθέτει επί του παρόντος η Ένωση είναι ωστόσο ευρύτατο: ψηφίσματα, συστάσεις, συμβάσεις, δηλώσεις, χάρτες κλπ. συσσωρεύονται και συχνά αλληλοκαλύπτονται. Κατά την πρόσφατη συζήτηση σχετικά με την έκθεση Watson στο ΕΚ αναφέρθηκαν στην πρόταση σύστασης τουλάχιστον 52 ήδηφιστάμενα κείμενα.

Είναι διατεθειμένη η Επιτροπή να αναλάβει πρωτοβουλίες κατά της ως άνωπερβολικής δόσης συμβάσεων και δηλώσεων προκειμένου να επιτευχθεί μια αποτελεσματική δέσμη σαφών κειμένων·

Προτίθεται η Επιτροπή να κατευθύνει και να κωδικοποιήσει όλα αυτά τα κείμενα·

Εάν ναι, εντός ποιας προθεσμίας·

Απάντηση του κ. Vitorino εξ ονόματος της Επιτροπής

(30 Οκτωβρίου 2001)

Κατά τη διάρκεια της έκτακτης συνεδρίασης του Συμβουλίου Δικαιοσύνης και Εσωτερικών Υποθέσεων (ΔΕΥ), στις 20 Σεπτεμβρίου 2001 στις Βρυξέλλες, η Επιτροπή παρουσίασε δύο προτάσεις:

- Ένα σχέδιο πρότασης για μια απόφαση πλαίσιο για την καταπολέμηση της τρομοκρατίας(1), που βασίζεται στο άρθρο 34 παράγραφος 2 σημείο β) της συνθήκης για την ίδρυση της Ευρωπαϊκής Κοινότητας, που αποσκοπεί στη θέσπιση ελαχίστων κανόνων σχετικά με τα συστατικά στοιχεία και τις ποινές στον τομέα της τρομοκρατίας, κατ' εφαρμογή του άρθρου 31 σημείο ε) της συνθήκης για την ίδρυση της Ευρωπαϊκής Ένωσης. Το κείμενο αυτό, που περιλαμβάνει επίσης διατάξεις για τη διευκόλυνση της δικαστικής συνεργασίας, δημοσιεύτηκε στον Πίνακα αποτελεσμάτων για την παρακολούθηση της προόδου όσον αφορά τη δημιουργία χώρου ελευθερίας, ασφάλειας και δικαιοσύνης, η τελευταία ενημέρωση του οποίου ανακοινώθηκε τον Μάιο 2001(2).

Σ' αυτήν την πρόταση περιλαμβάνεται ένας μακρύς κατάλογος αδικημάτων με ένδειξη των περιπτώσεων κατά τις οποίες πρέπει να θεωρούνται τρομοκρατικές ενέργειες, καθώς επίσης και αδικημάτων που συνδέονται με τρομοκρατικές ομάδες. Επιβάλλει στα κράτη μέλη τηνποχρέωση να εξασφαλίζουν ότι τα αδικήματα αυτά θα τιμωρούνται ως τρομοκρατικές ενέργειες.

- Ένα σχέδιο πρότασης για απόφαση πλαίσιο του Συμβουλίου για το ευρωπαϊκό ένταλμα συλλήψεως(3) και για τις διαδικασίες παράδοσης μεταξύ κρατών μελών. Το ευρωπαϊκό ένταλμα συλλήψεως καλύπτει την καταναγκαστική μεταφορά ενός προσώπου από ένα κράτος μέλος σε ένα άλλο. Η πρόταση για τη δημιουργία ευρωπαϊκού εντάλματος συλλήψεως περιλαμβάνεται επίσης στον πίνακα αποτελεσμάτων για την παρακολούθηση της προόδου όσον αφορά τη δημιουργία ενός χώρου ελευθερίας, ασφάλειας και δικαιοσύνης.

Η Επιτροπή προτείνει ένα οριζόντιο σύστημα για να αντικαταστήσει το επί του παρόντος ισχύον σύστημα απέλασης εφ' όλης της ύλης, χωρίς να περιορίζεται σε ορισμένα αδικήματα. Αυτός ο μηχανισμός βασίζεται στην αμοιβαία αναγνώριση των δικαστικών αποφάσεων. Η βασική ιδέα είναι η εξής: όταν οι αρχές ενός κράτους μέλους απαιτούν την απέλαση ενός προσώπου, είτε δυνάμει μιας τελικής καταδίκης, είτε επειδή το πρόσωπο αυτό αποτελεί αντικείμενο ποινικής δίωξης, η απόφαση αυτού του κράτους μέλους πρέπει να αναγνωρίζεται και να εκτελείται σε όλη την επικράτεια της Ένωσης.

Αυτές οι προτάσεις της Επιτροπής αποτελούν συγκεκριμένη συμβολή στο έργο της διατύπωσης με νομικούς όρους των πολιτικών δηλώσεων, των συστάσεων και των αποφάσεων όσον αφορά την τρομοκρατία, που περιλαμβάνονται στο ψήφισμα στο οποίο αναφέρεται το Αξιότιμο Μέλος του Κοινοβουλίου.

Κατά συνέπεια, η Επιτροπή έδωσε νομική μορφή σ' αυτούς τους πολιτικούς στόχους, συγκεντρώνοντάς τους σε ένα νομικό κείμενο.

Όσον αφορά τις προθεσμίες, το Συμβούλιο ΔΕΥ της 20ής Σεπτεμβρίου 2001 ανέθεσε στην επιτροπή ανώτερωνπαλλήλων, που έχει δημιουργηθεί δυνάμει του άρθρου 36 της συνθήκης της Ευρωπαϊκής Ένωσης, να λάβουν αμέσως μέτρα για να εξετάσουν τις δύο προτάσεις διεξοδικά έτσι ώστε να μπορέσει το Συμβούλιο να καταλήξει σε μια σημαντική πολιτική συμφωνία επ' αυτών των δύο κειμένων κατά τη συνεδρίασή του στις 6 και 7 Δεκεμβρίου 2001.

Το έκτακτο Ευρωπαϊκό Συμβούλιο που συνήλθε στις 21 Σεπτεμβρίου 2001 δήλωσε ότι συμφωνεί όσον αφορά τη δημιουργία ευρωπαϊκού εντάλματος συλλήψεως και την έγκριση κοινού ορισμού της έννοιας της τρομοκρατίας. Το ένταλμα συλλήψεως θαποκαταστήσει το επί του παρόντος ισχύον σύστημα απέλασης μεταξύ των κρατών μελών. Οι διαδικασίες απέλασης δεν αντικατοπτρίζουν πλέον το επίπεδο ολοκλήρωσης και εμπιστοσύνης πουφίσταται σήμερα μεταξύ των κρατών μελών. Επομένως, το ευρωπαϊκό ένταλμα συλλήψεως θα επιτρέψει σε μια δικαστική αρχή να παραδίδει απευθείας ένα καταζητούμενο πρόσωπο στις δικαστικές αρχές ενός άλλου κράτους μέλους. Παράλληλα, θα εξασφαλίζονται τα θεμελιώδη δικαιώματα και ελευθερίες.

Επιπλέον, το Ευρωπαϊκό Συμβούλιο έδωσε εντολή στο Συμβούλιο ΔΕΥ να δρομολογήσει αυτή τη συμφωνία και να καθορίσει τις σχετικές ρυθμίσεις, επειγόντως, και το αργότερο κατά τη διάρκεια της συνεδρίασής του στις 6 και 7 Δεκεμβρίου 2001.

(1) COM(2001)521 τελικό.

(2) COM(2001)278 τελικό.

(3) COM(2001)522 τελικό.